CELEX: 32007R1439
Language: ro
Date: 2007-12-05 00:00:00
Title: Regulamentul (CE) nr. 1439/2007 al Comisiei din 5 decembrie 2007 privind clasificarea anumitor mărfuri în Nomenclatura Combinată

7.12.2007   
            
            
               RO
            
            
               Jurnalul Oficial al Uniunii Europene
            
            
               L 322/8
            
         
      REGULAMENTUL (CE) NR. 1439/2007 AL COMISIEI
   
   din 5 decembrie 2007
   privind clasificarea anumitor mărfuri în Nomenclatura Combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii Combinate anexate la Regulamentul (CEE) nr. 2658/87, este necesară adoptarea unor măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 a stabilit normele generale de interpretare a Nomenclaturii Combinate. Aceste norme se aplică, de asemenea, oricărei alte nomenclaturi care se bazează integral sau parțial pe această nomenclatură sau care adaugă acesteia orice fel de subdiviziuni suplimentare și care este stabilită prin dispoziții comunitare specifice, în vederea aplicării de măsuri tarifare sau de altă natură referitoare la schimbul de mărfuri.
            
         
               (3)
            
            
               În temeiul acestor norme generale, mărfurile descrise în coloana 1 a tabelului prevăzut în anexă trebuie clasificate la codurile NC indicate în coloana 2, în conformitate cu explicațiile indicate în coloana 3 a respectivului tabel.
            
         
               (4)
            
            
               Se dovedește adecvată prevederea posibilității invocării în continuare de către titular, pentru o perioadă de trei luni, a informațiilor tarifare obligatorii furnizate de autoritățile vamale ale statelor membre în ceea ce privește clasificarea mărfurilor în Nomenclatura Combinată care nu sunt conforme cu dispozițiile prezentului regulament, în conformitate cu dispozițiile articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2).
            
         
               (5)
            
            
               Măsurile prevăzute în prezentul regulament sunt în conformitate cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului prevăzut în anexă sunt clasificate în Nomenclatura Combinată la codurile NC indicate în coloana 2 a tabelului respectiv.
   Articolul 2
   Informațiile tarifare obligatorii furnizate de autoritățile vamale ale statelor membre, care nu sunt conforme cu prevederile prezentului regulament, pot fi invocate în continuare, pentru o perioadă de trei luni, în conformitate cu dispozițiile articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 decembrie 2007.
      
         
            Pentru Comisie
         
         László KOVÁCS
         
         
            Membru al Comisiei
         
      
   
   
      (1)  JO L 256, 7.9.1987, p. 1. Regulament modificat ultima dată prin Regulamentul (CE) nr. 580/2007 (JO L 138, 30.5.2007, p. 1).
   
      (2)  JO L 302, 19.10.1992, p. 1. Regulament modificat ultima dată prin Regulamentul (CE) nr. 1791/2006 (JO L 363, 20.12.2006, p. 1).
   
      ANEXĂ
      
                  Descrierea mărfurilor
               
               
                  Clasificare
                  (cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Set compus din mai mulți plasturi și benzi adezive. Plasturii conțin următoarele ingrediente (% din greutate):
                  
                              
                                          —
                                       
                                       
                                          Turmalină
                                       
                                    
                           
                              4
                           
                        
                              
                                          —
                                       
                                       
                                          Chitosan
                                       
                                    
                           
                              5
                           
                        
                              
                                          —
                                       
                                       
                                          Oțet de lemn
                                       
                                    
                           
                              30
                           
                        
                              
                                          —
                                       
                                       
                                          Pudră de perle
                                       
                                    
                           
                              4
                           
                        
                              
                                          —
                                       
                                       
                                          Silice pură
                                       
                                    
                           
                              4
                           
                        
                              
                                          —
                                       
                                       
                                          Acid glicolic
                                       
                                    
                           
                              3
                           
                        
                              
                                          —
                                       
                                       
                                          Dextrină
                                       
                                    
                           
                              50
                           
                        Conform informațiilor de pe ambalaj, produsul este utilizat pentru îmbunătățirea circulației sanguine în zona membrelor inferioare pentru activarea metabolismului țesuturilor celulare și detoxifierea organismului.
                  Plasturii se mențin aplicați pe tălpile picioarelor timp de 8-10 ore cu ajutorul benzilor adezive.
                  Produsul este prezentat într-o cutie pliantă și este destinat vânzării individuale.
               
               
                  3824 90 98
               
               
                  Clasificarea e determinată pe baza regulilor generale 1, 3 litera (b) și 6 de interpretare a Nomenclaturii Combinate și pe baza textului codurilor NC 3824, 3824 90 și 3824 90 98.
                  Produsul nu poate fi considerat un preparat pentru îngrijirea pielii și nici pentru îngrijirea picioarelor, deoarece nu este destinat în principal acestui scop (notele explicative la Sistemul armonizat aferente poziției 3304, A 3 și B).
                  Plasturii dau caracterul esențial setului. Produsul nu are un efect terapeutic demonstrat științific, prin reducerea toxicității din corp și, prin urmare, nu poate fi clasificat la una dintre pozițiile 3004 sau 3005. Produsul trebuie clasificat în categoria altor preparate chimice nedenumite și necuprinse în altă parte.